### Latvijas republikas EKONOMIKAS MINISTRIJAS

### TAUTSAIMNIECĪBAS PADOME

Brīvības IELĀ 55, RĪGĀ, LV-1519, TĀLRUNIS (+371) 67013195, (+371) 29476638

Sēdes protokols Nr. 2

Rīgā 2014. gada 19.februārī

**Sēdi vada -** Tautsaimniecības padomes priekšsēdētāja p.i. A.Feldmane

# **Ar balsstiesībām piedalās –** Tautsaimniecības padomes locekļi: V.Dombrovskis, J.Rozenblats, V.Krēsliņš, I.Šure, J.Stalidzāne, E.Baldzēns, J.Biķis, V.Rantiņš, G.Strautmanis, M.Bičevskis, G.Kokorēvičs, J.Gulbis, N.Bergs, A.Ozolu pārstāv A. Minkeviča.

# **Pieaicinātās personas:**

|  |  |
| --- | --- |
| Izglītības un zinātnes ministre  | I.Druviete |
| Latvijas Universitātes prorektors | A.Kangro |
| Rīgas Tehniskās universitātes rektora vietnieks | M.Ozoliņš  |
| Latvijas Tirgotāju asociācijas pārstāvis | A.Kalniņš |
| Latvijas Darba devēju konfederācijas izglītības un nodarbinātības eksperte | A.Līce  |
| Latvijas Darba devēju konfederācijas reģionālās attīstības un nodarbinātības eksperte | J.Vjakse |
| AS „Latvenergo „valdes priekšsēdētājs  | Ā.Žīgurs  |
| AS „Latvenergo„valdes priekšsēdētāja pienākumu izpildītājs  | U.Bariss |
| AS „Sadales tīkls” pakalpojumu attīstības direktors | I.Grinbergs |
| Latvijas Pašvaldību savienības padomnieks | A.Salmiņš |
| Sabiedrisko pakalpojumu regulēšanas komisijas Enerģētikas departamenta direktors | A.Menģelsons |
| Tautsaimniecības padomes Enerģētikas komitejas vadītāja vietnieks  | A.Treiguts |
| Ekonomikas ministrijas Sabiedrisko attiecību nodaļas pārstāve  | E.Rubesa-Voravko |
| Ekonomikas ministrijas Enerģētikas departamenta pārstāve | A.Timofejeva |
| Ekonomikas ministrijas Enerģētikas departamenta pārstāvis | K.Piģēns |
| Ekonomikas ministrijas pārstāvis enerģētikas jautājumos | V.Vītoliņš |
| Ekonomikas ministra padomniece | A.Kononova |

# **Protokolē -**

# Tautsaimniecības padomes sekretariātsD.Freimane

# Sēdi sāk plkst. 10:00.

**Darba kārtība:**

1. Tautsaimniecības padomes 2014.gada 29.janvāra sēdes protokola Nr.1 apstiprināšana.
2. Par centralizēto eksāmenu fizikā un ķīmijā ieviešanas gaitu.
3. Par elektroenerģijas tirgus liberalizāciju:
4. *Par Tautsaimniecības padomes Enerģētikas komitejas sanāksmē 2014. gada 17. februārī lemto;*
5. *Elektroenerģijas tirgus atvēršana mājsaimniecībām un ar to saistītie izaicinājumi;*
6. *Elektroenerģijas tirgus Latvijā un klientu informēšana par tirgus piedāvājumiem, kā arī pašlaik identificētās problēmas šajā jomā”;*
7. *Sabiedrisko pakalpojumu regulēšanas komisijas loma atvērtajā elektroenerģijas tirgū .*
8. Dažādi.

**1.§**

**Tautsaimniecības padomes 2014.gada 29.janvāra sēdes protokola Nr.1 apstiprināšana**

--------------------------------------------------------------------------------------------------

(A.Feldmane)

**Ziņo:** Tautsaimniecības padomes priekšsēdētāja p.i. A.Feldmane.

**Nolemj:**

Apstiprināt Tautsaimniecības padomes (turpmāk tekstā – TSP)sēdes 2014.gada 29.janvāra sēdes protokolu Nr.1.

**2.§**

**Par centralizēto eksāmenu fizikā un ķīmijā ieviešanas gaitu**

----------------------------------------------------------------------------------------------

(A.Feldmane, I.Druviete, A.Kangro, V.Rantiņš, J.Biķis, M.Bičevskis, J.Rozenblats, N.Bergs, J.Gulbis)

**Ziņo:**

* Izglītības un zinātnes ministre I.Druviete.

 Izglītības un zinātnes ministre I.Druviete informē TSP locekļus, ka nākamajā mēneša laikā tiks rīkots seminārs par centralizēto eksāmenu konceptu noteiktiem mācību priekšmetiem.

 I.Druviete norāda, ka eksakto zināšanu līmenis noteikti ir jāpaaugstina, tomēr viņa uzskata, ka ieviešot obligāto, centralizēto eksāmenu ķīmijā un fizikā, tā nebūtu vienīgā un labākā pieeja situācija problēmas risinājumam, norādot, ka vispirms ir jāuzklausa visi argumenti no iesaistītajām pusēm un jārisina tehniskie un administratīvie šķēršļi.

**Nolemj:**

1. TSP atkārtoti atbalsta Ministru kabineta 2014.gada 7.janvāra sēdē pieņemtās Izglītības attīstības pamatnostādnes 2014. – 2020.gadam un uztur spēkā prasību par obligātā, centralizētā eksāmena ieviešanu fizikā vai ķīmijā (pēc izvēles) jau pamatskolā.
2. Par sēdes gaitā nolemto, Ekonomikas ministrijas Sabiedrisko attiecību nodaļai sagatavot preses relīzi un informāciju nosūtīt plašsaziņas līdzekļiem.

**3.§**

**Par elektroenerģijas tirgus liberalizāciju**

----------------------------------------------------------------------------------------------

(A.Feldmane, V.Vītoliņš, A.Treiguts, N.Bergs, V.Dombrovskis, A.Salmiņš, U.Bariss, J.Stalidzāne, A.Menģelsons, I.Šure)

**Pielikumā prezentācijas:**

1. Elektroenerģijas liberalizācijas ieviešana.
2. Elektroenerģijas tirgus Latvijā un klientu informēšana par tirgus piedāvājumiem, kā arī pašlaik identificētās problēmas šajā jomā.
3. Sabiedrisko pakalpojumu regulēšanas komisijas loma atvērtajā elektroenerģijas tirgū.

**Ziņo:**

* TSP Enerģētikas komitejas vadītājs G.Kokorēvičs;
* Ekonomikas ministrijas pārstāvis enerģētikas jautājumos V. Vītoliņš;
* Latvenergo pārstāvis U.Bariss;
* Sabiedrisko pakalpojumu regulēšanas komisijas pārstāvis A.Menģelsons.

 J. Stalidzāne aicina atgriezties pirms desmit gadiem iesākta darba, kad kopā ar Ekonomikas ministriju tik strādāts pie jauna likumprojekta izstrādes par garantēto pakalpojumu iedzīvotājiem, piebilstot, ka likumā iestrādājot attiecīgas normas par mājsaimniecībām un to nepieciešamību pēc pakalpojumiem, apzinot situāciju, valstij būtu vieglāk klasificēt un vienādot tās mājsaimniecības, kam šo likumu piemērot.

**Nolemj:**

1. elektroenerģijas tirdzniecības tirgu kopumā Latvijā veido elektroenerģijas brīvais tirgus un elektroenerģijas regulētais tirgus, kur vairumtirdzniecības darījumi elektroenerģijas tirgū notiek gan ar Nord Pool Spot biržas starpniecību, gan tieši starp ražotājiem un tirgotājiem. Vienīgais pārvades operators Latvijā ir AS „Augstsprieguma tīkls” un lielākais sadales sistēmas operators AS „Sadales tīkls”;
2. konkurence elektroenerģijas tirdzniecības brīvajā tirgū Latvijā ir vērojama, tomēr, konkurence tirgū attīstās diezgan lēni, kur AS „Latvenergo” (kā vēsturiskajam tirgotājam) pārliecinoši saglabājas vadošā pozīcija;
3. TSP secina, ka atbilstoši tirgus atvēršanas procesam mājsaimniecībām nav identificēti būtiski ierobežojumi, kas varētu kavēt taisnīgas un vienlīdzīgas konkurences attīstību starp brīvā elektroenerģijas tirgus dalībniekiem;
4. TSP atbalsta mājsaimniecību elektroenerģijas tirgus liberalizāciju;
5. TSP rosina pievērst pastiprinātu uzmanību sabiedrības informēšanai par to kā iedzīvotājiem labāk izvēlēties sev piemērotāko elektroenerģijas pakalpojuma piedāvājumu.
6. TSP atbalsta Ekonomikas ministrijas līdz šim veiktās izmaksu pieaugumu samazināšanas darbības saistībā ar OIK;
7. TSP atbalsta pabalsta mehānisma izstrādāšanu un ieviešanu mazturīgajiem un trūcīgajiem elektroenerģijas lietotājiem, un aicina precizēt kārtību kādā piešķirt atbalstu mazturīgajiem elektroenerģijas patērētājiem.

**4.§**

**Dažādi**

----------------------------------------------------------------------------------------------

(A.Feldmane, A.Treiguts)

**Nolemj:**

 Pieņemt zināšanai TSP Enerģētikas komitejas vadītāja vietnieka A.Treiguta sniegto informāciju par Enerģētikas likuma 76.panta nepieciešamajām izmaiņām normatīvo aktu izstrādei enerģētikas jomā, virzot šo jautājumu izskatīšanai TSP Būvniecības un mājokļu politikas komitejā.

Sēdi slēdz plkst.12:00

Sēdes vadītāja A.Feldmane

Sēdes protokolētāja D.Freimane